**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADONAČELNIK**

**GRADSKO VIJEĆE GRADA DELNICA**

**n/r predsjednika Ivana Piškora**

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

II. IZMJENA I DOPUNA PROGRAMA ODRŽAVANJA KOMUNALNE INFRASTRUKTURE U 2025. GODINI

|  |  |
| --- | --- |
| Predlagatelj | Službenica za privremeno obavljanje poslova Pročelnika Odjela gradske uprave za komunalni sustav, imovinu, promet i zaštitu okoliša |
| Gradonačelnik |
| Igor Pleše, univ.spec.oec. | Goranka Kajfeš, dipl.ing. |

**Delnice, rujan 2025.**

Obrazloženje

Osnovom članka 72. Zakona o Komunalnom gospodarstvu ("Narodne novine 68/18, 110/18, 32/20 i 145/24) predstavničko tijelo JLS donosi za svaku proračunsku godinu Program održavanja komunalne infrastrukture. Program održavanja komunalne infrastrukture za 2025. godinu objavljen je u Službenim novinama Grada Delnica broj 13/24 i 1/25.

U skladu s II. Izmjenama i dopunama proračunom za 2025. god. planirane su aktivnosti za održavanje komunalne infrastrukture i to za održavanje javnih površina, nerazvrstanih cesta, javne rasvjete. Svaka aktivnost je opisana u programu te se prema tome za održavanje javnih površina planira utrošiti 704.100,00 eura, za održavanje nerazvrstanih cesta 593.000,00 eura te održavanje javne rasvjete u iznosu od 74.000,00 eura. Ukupna vrijednost programa je 1.371.100,00 eura.

Izvori financiranja su komunalna naknada, tekuće pomoći izvanproračunskih korisnika, kapitalne pomoći iz državnog proračuna, tekuće pomoći iz županijskog proračuna, šumski doprinos, te vlastiti prihodi.

Temeljem članka 72. Zakona o komunalnom gospodarstvu (NN 68/18, 110/18, 32/20 i 145/24), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 137/15, 123/17, 98/19 i 144/20) i članka 40. Statuta Grada Delnica (SN GD 02/21), Gradsko vijeće Grada Delnica donosi

1. **IZMJENE I DOPUNE PROGRAMA ODRŽAVANJA KOMUNALNE INFRASTRUKTURE U 2025. GODINI**

Članak 1.

Donose se II. Izmjene i dopune Program održavanja komunalne infrastrukture u 2025. godini kojim se utvrđuje održavanje komunalne infrastrukture na području Grada Delnica i to opseg radova, procijenjeni troškovi te izvori financiranja.

Članak 2.

Održavanje komunalne infrastrukture i visina potrebnih sredstava te izvori financiranja potrebna za obavljanje djelatnosti održavanja javnih površina, nerazvrstanih cesta, javne rasvjete i groblja utvrđuje se kako slijedi:

| **Pozicija u Proračunu** | **Naziv programa** | **Opis** | **Plan** | **II.Izmjene** | **Izvor financiranja** | | |
| --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **I. ODRŽAVANJE JAVNIH POVRŠINA** | | | | | | | | |
| **327** | **Odvoz smeća s javnih površina** | Odvoz se vrši kontejnerima koji su po potrebi postavljeni na javne površine i na prostore gdje se ne vrši organizirani odvoz komunalnog otpada na području Grada Delnica. | 3.000,00 | 3.000,00 | 3.000,00 |  |  |
| **329**  **329.1** | **Čišćenje cesta i javno prometnih i zelenih površina**  **ZELENE**  **JPP** | Program sadrži poslove koje izvršava KTD „Risnjak- Delnice“ d.o.o., a čini održavanje i čišćenje zelenih i javnoprometnih površina. Košnja zelenih površina unutar naselja (parkovi, nasadi, zeleni otoci, površine namijenjene za veća okupljanja) u Delnicama, Crnom Lugu i Brodu na Kupi; nabava, sadnja i održavanje cvjetnjaka, ukrasnog grmlja, stablašica te održavanje krošnji, čišćenje zelenih površina od smeća kao i pražnjenje košarica za otpatke sa zelenih površina. (Plan u privitku) U ovoj aktivnosti sadržano je i čišćenje smeća i lišća s javnoprometnih površina, cesta, nogostupa, parkirališta, pražnjenje košarica za otpatke te čišćenje od rizle nakon zimskog perioda, ručno čišćenje snijega. Detaljan pregled poslova na javnim površinama reguliran je godišnjim Planom održavanja javnih površina.  Kako se povećala površina održavanja zelenih površina (dodana površina iza Ine u Crnom Lugu, kontinuirana i redovita košnja na Potoku, i dr.) , pojačao se intenzitet košnje, povećana je procijenjena vrijednost po aktivnostima. | 248.000,00  188.200,00 | 248.000,00  188.200,00 | 248.000,00  152.200,00 | 36.000,00 | Pravo puta |
| **330.2** | **Održavanje i nabava dječjih igrala i urbane opreme** | Aktivnost obuhvaća popravak, održavanje igrala, klupa, ,koševa za otpatke u Parku kralja Tomislava i malom parku u Delnicama, kao i na preostalim dj. igralištima u Delnicama (S.S. Kranjčevića, A,Šenoe, Radićeva, Ulici bana J.Jelačića), u Lučicama i Crnom Lugu te održavanja urbane oprema na igralištima te na drugim lokacijama koje se nalaze na odmorištima uz ceste ili na javnim površinama u naseljima ili izvan naselja. | 19.900,00 | 19.900,00 | 19.900,00 |  |  |
| **331** | **Razni nepredviđeni radovi** | Tijekom godine potrebno je izvršiti određene radnje na javnim površinama koje se ne mogu predvidjeti, a odnose se na hitne intervencije uslijed nastalih šteta na zemljištu ili opremi kojima se sprječava veća materijalna šteta ili uklanjaju opasnosti za korisnike prostora. Povećanje se odnosi na izgradnju ogradnog zida uz javnu površinu na kč.br. 15522/1, k.o. Delnice II. | 6.630,00 | 15.000,00 | 15.000,00 |  |  |
| **487** | **Sanacija divljih deponija** | Ovisno o stanju na terenu vrši se procjena prioriteta čišćenja divljih deponija na čitavom teritoriju Grada Delnica, te ovisno o obimu onečišćenja sanira nekoliko takvih lokacija. Radovi se izvode na 4 lokacije koje utvrdi komunalni redar. Prema dosadašnjim saznanjima i uočenim potrebama očekuje se povećana potreba sanacija divljih deponija. | 5.000,00 | 5.000,00 | 5.000,00 |  |  |
| **337** | **Novogodišnje ukrašavanje** | Montaža i demontaža novogodišnje dekoracije, spajanje ukrasa na stupove javne rasvjete, nabava novih ukrasa, a poslovi se obavljaju osnovom ugovora s komunalnim poduzećem KTD "Risnjak" d.o.o. Delnice. Planirane su dodatne dekoracije i lokacije uređenje područja Grada ukupno 78 lokacija.. | 40.000,00 | 40.000,00 | 40.000,00 |  |  |
| **326** | **Deratizacija i dezinsekcija** | U skladu sa pozitivnim zakonskim propisima dva puta godišnje vrši se deratizacija i dezinsekcija javnih površina prema planu i programu za tekuću godinu. | 3.500,00 | 3.500,00 | 3.500,00 |  |  |
| **326.1** | **Veterinarske usluge** | Hvatanje, zbrinjavanje i po potrebi sterilizacija životinja koje su bez nadzora kao i čišćenje javnih površina od uginulih životinja. Usluge vrši Veterinarska stanica Rijekai osnovom Ugovora koji sklapa sa KTD "Risnjak" nakon provedenog postupka nabave. Aktivnost se povećava zbog pristiglih računa koji premašuju planirani iznos, te je do kraja godine potrebno osigurati dodatna sredstva kako bi se usluga i dalje neometano izvršavala sukladno zakonskim odredbama. | 25.500,00 | 40.000,00 | 40.000,00 |  |  |
| **349.1** | **Potrošnja električne energije na javnim površinama** | Podrazumijeva utrošak električne energije na javnim površinama kao što su semafori, fontane, crpne stanice i sl. Stavka se povećava zbog povećanja cijene za prijenos i distribuciju el. energije, a i zbog činjenice da je Vlade Uredbom o otklanjanju poremećaja na domaćem tržištu energije ograničila cijene e. energije do 31.03.2025. | 5.000,00 | 6.500,00 | 5.000,00 | 1.500,00 | Kapitalne pomoći iz drž.proračuna |
| **326.4** | **Održavanje sportskih objekata i terena** | Održavanje sportskih objekata i terena na području Grada Delnica povjereno je GSC-u d.o.o. Delnice. Grad Delnice sufinancira navedene aktivnosti svake godine u određenom iznosu, a sve prema planu održavanja GSC-a. Uslijed povećanja cijene energenata nužno je povećati stavku po ovoj aktivnosti. Stavka se povećava sukladno zahtjevu Goranskog sportskog centra d.o.o. za sufinanciranje redovnog rada u 2025. godini. povećanje u Povećanje se odnosi na sufinanciranje dijela troškova (50%) nužnih za sanaciju kuglane te ispunjavanje tehničkih uvjeta za održavanje kuglačkih natjecanja višeg ranga kao i ishođenje licence. Preostalih 50% sufinancira Primorsko-goranska županija. | 88.000,00 | 93.000,00 | 93.000,00 |  |  |
| **326.5** | **Održavanje e-bicikli** | Aktivnost se planira u iznosu od 12.000,00 eura a odnosi se na održavanje stanica i samih e-bicikala koji uključuje rad radnika na popravku i održavanju, servis bicikala od strane UTE-a, te uslugu otključavanja stanica i komunikaciju s korisnicima. | 12.000,00 | 12.000,00 | 12.000,00 |  |  |
| **326.2** | **Održavanje sanjkališta** | Aktivnost se planira u iznosu od 15.000,00 eura za 2025., a odnosi se na održavanje sanjkališta, rad radnika na popravku i održavanju sanjkališta, troškove potrošnog materijala. | 15.000,00 | 15.000,00 | 15.000,00 |  |  |
| **326.6** | **Videonadzor javnih površina** | Nova stavka u iznosu od 15.000,00 eura, odnosi se na izmještanje i ponovno postavljanje kamera za videonadzor koja su smještene na zgradi Gorančice, Supilova 33 u Delnicama a zbog sanacije fasade. | 0,00 | 15.000,00 | 15.000,00 |  |  |
| **UKUPNO ODRŽAVANJE JAVNIH POVRŠINA** | | | **661.230,00** | **704.100,00** | **666.600,00** | **37.500,00** |  |

| **Pozicija u Proračunu** | **Naziv programa** | | **Opis** | | **Plan** | **II.izmjene** | **Izvor financiranja** | | |
| --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **II. ODRŽAVANJE NERAZVRSTANIH CESTA** | | | | | | | | | | |
| **ZIMSKA SLUŽBA** | | | | | | | | | | |
| **355** | **Zimska služba - čišćenje snijega** | | Sredstva su raspoređena razmjerno kilometraži nerazvrstanih cesta koje se nalaze na područjima pojedinih mjesnih odbora. Zimsko održavanje ceste uključuje redovito čišćenje cesta i posipavanje pijeskom i soli, te po potrebi i odvoz snijega s javnih površina, a sve u skladu s jediničnim cijenama iz Sporazuma I godišnjeg ugovora. | | 300.000,00 | 300.000,00 |  | 43.045,00  256.955,00 | Hrvatske ceste  Kapitalne pomoći iz drž.proračuna temeljem prijenosa EU sredstava |
| **Ukupno zimska služba** | | | | | **300.000,00** | **300.000,00** |  | **300.000,00** |  |
| **SANACIJA I REKONSTRUKCIJA CESTA** | | | | | | | | | | |
| **AKTIVNOST A150248** | | **ODRŽAVANJE NERAZVRSTANIH CESTA** | | | 230.000,00 |  |  |  |  |
|  | | **330.1 Nepredviđeni radovi** | | planira se u iznosu od 30.000,00 eura u 2025. - Kako tijekom godine dolazi do raznih neplaniranih, nepredvidivih oštećenja na kolnicima, nogostupima, propustima te drugim objektima koji su sastavni dio cesta uzrokovanih od prirodnih nepogoda ( kiša, snijeg), preopterećenog korištenja (pretovari), zimskom službom te ostalim nepredviđenim situacijama. | 30.000,00 | 30.000,00 | 15.000,00 | 15.000,00 | Zakup javnih površina |
|  | | **334 makadam ceste** | | Sredstva su namijenjena za sanaciju i održavanje postojećih makadamskih cesta koje su pod upravljanjem Grada Delnica. U 2025. godini planirane su sljedeće aktivnosti:   * Podgora–Požar–Kalić: sanacija u dužini od 3000 m, * Cesta u Kuželju: sanacija u dužini od 500 m, * Cesta Razloge–Kovači: sanacija u dužini od 500 m, * Dedin–vikend naselje: sanacija u dužini od 1000 m, * Naselje Krašićevica: sanacija ceste u dužini od 3000 m, * Cesta u Radočaju prema Rogima: sanacija u dužini od 200 m, * Delnice, Ulica T. Ujevića – prilaz garažama: sanacija u dužini od 50 m, * Prilaz prema bivšem Croatia osiguranju: sanacija u dužini od 40 m. | 80.000,00 | 80.000,00 | 22.952,00 | 12.000,00  45.048,00 | Tekuće pomoći iz žup.proračuna  Šumski doprinos |
|  | | **335 asfaltirane ceste** | | Povećanje predviđenih sredstava rezultat je sve većeg opterećenja teškim teretom na prometnicama, što predstavlja glavni uzrok oštećenja. Sredstva će se koristiti za sanaciju asfaltiranih nerazvrstanih cesta, s prioritetom na sljedećim lokacijama:   * Delnice:   + Prolaz kod groblja (30 m),   + Prolaz Supilova–Frankopanska (70 m),   + Parking A. Šenoe (20 m),   + Podštor (HEP) (80 m). * Naselje Kupa: sanacija u dužini od 350 m, * Guče Selo: sanacija u dužini od 70 m, * Sedace: sanacija u dužini od 80 m, * Gašparci (Lovačka kuća): sanacija u dužini od 50 m, * Nadkrivac: sanacija u dužini od 300 m, * Turke–vikend naselje: sanacija u dužini od 350 m, * Dedin : sanacija u dužini od 500 m.   U aktivnost je uključena i sanacija udarnih rupa na ukupnoj površini od cca **300 m²**. Prema potrebi, nakon zimskog razdoblja i tijekom godine, sanirat će se i druge ceste koje budu oštećene. | 90.000,00 | 90.000,00 | 90.000,00 |  |  |
|  | | **336 sustav oborinske odvodnje** | | Sanacija oborinske odvodnje za 2025. godinu obuhvaća sljedeće aktivnosti:   * Delnice, Školska ulica: sanacija oborinske odvodnje, * Lujzinska ulica: podizanje sedam okana oborinske odvodnje, * Sedalci: postavljanje novih kanalica za odvodnju u dužini od 50 m, * Nadkrivac: uređenje kanala za oborinsku odvodnju u dužini od 300 m.   Ove aktivnosti planirane su radi poboljšanja učinkovitosti sustava oborinske odvodnje i zaštite prometne infrastrukture od štetnog djelovanja vode. | 30.000,00 | 30.000,00 | 30.000,00 |  |  |
| **326.9** | | **Damski most** | | Aktivnost se odnosi na redovito održavanje Damskog mosta koji se prema Odluci o proglašenju ,,Damskog mosta" u Delnicama zaštićenim kulturnim dobrom; KLASA: 612-01/11-01/04, URBROJ : 21l2-01-30-40-1-14-11 od 06. ožujka 2014.g. treba svake godine vršiti pregled objekta te za sve potrebne sanacije izvršiti prema projektu i izvoditi s materijalima i tehnologijom kakve su primijenjene u doba gradnje kulturnog dobra. | 5.000,00 | 5.000,00 | 5.000,00 |  |  |
| **Ukupno sanacija i rekonstrukcija cesta** | | | | | **235.000,00** | **235.000,00** | **162.952,00** | **72.048,00** |  |
| **OBORINSKA ODVODNJA** | | | | | | | | | | |
| **AKTIVNOST A150601** | | **ČIŠĆENJE SLIVNIKA I UPOJNIH BUNARA** | | |  |  |  |  |  |
|  | | **356- Čišćenje slivnika i upojnih bunara** | | Obuhvaća radove na čišćenju slivnika i cijevi oborinske odvodnje u Delnicama, Lučicama, Crnom Lugu i Brodu na Kupi, a osnovom Ugovora o čišćenju slivnika i upojnih bunara koji je sklopljen nakon provedenog postupka nabave i sve prema pripadajućem cjeniku radova. | 18.000,00 | 18.000,00 | 18.000,00 |  |  |
|  | | **358- nepredviđeni radovi** | | Građevinska sanacija cijevi oborinske odvodnje, slivnika, upojnih bunara, odvodnih površinskih kanala i drugih uređaja oborinske odvodnje. | 5.000,00 | 5.000,00 | 5.000,00 |  |  |
| **Ukupno oborinska odvodnja** | | | | | **23.000,00** | **23.000,00** | **23.000,00** |  |  |
| **HORIZONTALNA I VERTIKALNA SIGNALIZACIJA** | | | | | | | | | | |
| **341** | | **Horizontalna signalizacija** | | Obilaskom terena utvrđuje se potreba obnove i dopune horizontalne signalizacije na nerazvrstanim cestama. Radovi se vrše putem KTD "Risnjak- Delnice" d.o.o. koji provodi postupak nabave. Kontrolu vrši prometni redar. Stavka se povećava zbog dodatnog obilježavanja horizontalne signalizacija na području Grada Delnica u svrhu povećanja sigurnosti prometa vozila i pješaka. Planira se obnova horizontalne signalizacije u Delnicama, ulice M. Hrvatske, A. Starčevića, T. Ujevića. | 15.000,00 | 20.000,00 | 20.000,00 |  |  |
| **342** | | **Vertikalna signalizacija** | | Dobava i ugradnja nove, te popravak postojeće vertikalne signalizacije na nerazvrstanim cestama i javnim površinama. Radovi se vrše putem KTD "Risnjak" d.o.o. Delnice koji provodi postupak nabave. Kontrolu vrši prometni redar. | 15.000,00 | 15.000,00 | 15.000,00 |  |  |
| **Ukupno horizontalna i vertikalna signalizacija** | | | | | **30.000,00** | **35.000,00** | **35.000,00** |  |  |
| **UKUPNO ODRŽAVANJE NERAZVRSTANIH CESTA** | | | | | **588.000,00** | **593.000,00** | **220.952,00** | **372.048,00** |  |

| **Pozicija u Proračunu** | **Naziv programa** | | **Opis** | **Plan** | **II.izmjene** | | **Izvor financiranja** | | |
| --- | --- | --- | --- | --- | --- | --- | --- | --- | --- |
| **Komunalna naknada** | **Ostali izvori** | **Naziv ostalih izvora** |
| **JAVNA RASVJETA** | | | | | | | | | | |
| **AKTIVNOST A150241** | | **ODRŽAVANJE JAVNE RASVJETE** | |  | |  |  |  |  |
|  | | | | | | | | | | |
|  | **347-Održavanje javne rasvjete** | | U skladu s potrebama i starosti javne rasvjete, prema dojavama s terena i mjesečnim pregledima izvršiti će se popravak javne rasvjete a prema Ugovoru o održavanju javne rasvjete kojim su definirane jedinične cijene. Živine svjetiljke se kontinuirano mijenjaju natrijevim u skladu s zakonskom obvezom. Očekuje se stoga više zahvata na stupovima koji su stari i oštećeni, te zamjeni kablova koji su također u vrlo lošem stanju. | 30.000,00 | | 30.000,00 | 30.000,00 |  |  |
|  | **350-nepredviđeni radovi** | | Podrazumijeva hitne intervencije koje su uzrokovane nepredviđenim oštećenjima na javnoj rasvjeti ili nepredviđenim potrebama za interpolaciju i sl. | 4.000,00 | | 4.000,00 | 4.000,00 |  |  |
| **349** | **Javna rasvjeta - utrošak električne energije** | | U potrošnji el. energije za javnu rasvjetu uračunavajući sva proširenja te ugradnju štednih svjetiljki, predviđaju se smanjena sredstva za tu namjenu. Stavka se povećava zbog povećanja cijene za prijenos i distribuciju el. energije, a i zbog činjenice da je Vlada Uredbom o otklanjanju poremećaja na domaćem tržištu energije ograničila cijene e. energije do 31.03.2025. | 30.000,00 | | 40.000,00 | 30.000,00 | 10.000,00 | Kapitalne pomoći iz drž.proračuna |
|  |  | |  |  | |  |  |  |  |
| **UKUPNO ODRŽAVANJE JAVNE RASVJETE** | | | | **64.000,00** | | **74.000,00** | **64.000,00** | **10.000,00** |  |

| **SVEUKUPNO ODRŽAVANJE KOMUNALNE INFRASTRUKTURE** | | | | | |
| --- | --- | --- | --- | --- | --- |
| **Plan** | **UKUPNO** | **II.izmjene** | **Izvor financiranja** | |
| **Komunalna naknada** | **Ostali izvori** |
| **UKUPNO** | **1.286.730,00** | **1.371.100,00** | **951.552,00** | **419.548,00** |
| **Javne površine** | **634.730,00** | **704.100,00** | **666.600,00** | **37.500,00** |
| **Nerazvrstane ceste** | **588.000,00** | **593.000,00** | **220.952,00** | **372.048,00** |
| **Javna rasvjeta** | **64.000,00** | **74.000,00** | **64.000,00** | **10.000,00** |

Članak 3.

Dinamika izvođenja radova uskladiti će se s dinamikom ostvarivanja prihoda navedenih u članku 2. ovog Programa.

Članak 4.

Ove II. Izmjene i dopune Programa stupaju na snagu osmog dana od objave u "Službenim novinama Grada Delnica".

KLASA: 363-01/24-01/46

URBROJ: 2170-6-4-3-25-3

Delnice, 02. listopada 2025. godine

Gradsko vijeće Grada Delnica

Predsjednik

Ivan Piškor, v.r.