**Obrazloženje**

Izmjene Odluke izvršene su sukladno dobivenim uputama nakon provedenog nadzora zakonitosti Odluke o raspoređivanju sredstava za rad političkih stranaka i grupe birača zastupljenih u Gradskom vijeću Grada Delnica donesene dana 18. prosinca 2024. godine. Navedenog dana na sjednici Gradskog vijeća amandmanom je dodan stavak 2. u članku 6. koji glasi: „Ukupan godišnji iznos sredstava za političke aktivnosti političkih stranaka odnosno predstavnika grupe birača u Gradskom vijeću Grada Delnica isplatiti će se ukoliko je svaki pojedini član političke stranke, odnosno predstavnik grupe birača, bio nazočan na svim sjednicama održanim u godini za koju se isplaćuje naknada. Ukoliko vijećnik nije bio na sjednici, bez obzira da li je razlog opravdan ili neopravdan, od ukupno pripadajućeg iznosa naknade odbit će se proporcionalni dio naknade zbog izostanka.“ Za navedeni stavak Ministarstvo pravosuđa, uprave i digitalne transformacije ocijenilo je da ne postoji pravna osnova u Zakonu te da se pravo na redovito godišnje financiranje veže uz konačne rezultate izbora sukladno čemu je, uz brisanje stavka 2. u članku 6., mijenjan i članak 4. stavak 1.

SAVJETNICA ZA LOKALNU SAMOUPRAVU

I OPĆE PRAVNE POSLOVE

Nikolina Ćuić Muhvić

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 40. Statuta Grada Delnica („Službene novine Grada Delnica“, broj 2/21) i članka 7. Zakona o financiranju političkih aktivnosti i izborne promidžbe („Narodne novine“, broj 29/19, 98/19), na 4. sjednici održanoj dana 02. listopada 2025. godine Gradsko vijeće Grada Delnica donosi

**ODLUKU O IZMJENAMA ODLUKE O RASPOREĐIVANJU SREDSTAVA ZA RAD POLITIČKIH STRANAKA I GRUPE BIRAČA ZASTUPLJENIH U GRADSKOM VIJEĆU GRADA DELNICA**

**Članak 1.**

U Odluci o raspoređivanju sredstava za rad političkih stranaka i grupe birača zastupljenih u Gradskom vijeću Grada Delnica („Službene novine Grada Delnica“, broj 13/24) članak 4. stavak 1. mijenja se i glasi: „Za svakog člana Gradskog vijeća utvrđuje se jednaki iznos sredstava tako da svakoj pojedinoj političkoj stranci i vijećnicima izabranim sa liste grupe birača pripadaju sredstva razmjerna broju dobivenih mjesta članova u predstavničkom tijelu , prema konačnim rezultatima izbora za članove predstavničkog tijela.“

**Članak 2.**

„Članak 6. stavak 2. briše se.“

**Članak 3.**

Članak 7. stavak 2. mijenja se i glasi: „Isto tako, sukladno članku 4. ove Odluke za svakog člana Gradskog vijeća podzastupljenog spola utvrđuje se dodatna naknada u iznosu od 26,60 eura.

**Članak 4.**

Članak 8. mijenja se i glasi:

„Stupanjem na snagu ove Odluke sastav Gradskog vijeća je slijedeći:“

|  |  |  |  |
| --- | --- | --- | --- |
| **Naziv stranke i**  **skraćeni naziv** | **Ukupan broj muškaraca** | **Ukupan broj**  **žena** | **Ukupna broj**  **članova** |
| Hrvatska demokratska zajednica (HDZ) | 2 | 1 | 3 |
| Hrvatska stranka umirovljenika (HSU) | 1 | 0 | 1 |
| Hrvatska stranka prava (HSP) | 1 | 0 | 1 |
| Socijaldemokratska partija hrvatske (SDP) | 4 | 2 | 6 |
| Kandidacijska lista grupe birača (nositelj liste: Ivica Knežević) | 2 | 0 | 2 |
| **UKUPNO** | **10** | **3** | **13** |

**Članak 5.**

“Tablica u članku 9. mijenja se i glasi:”

|  |  |  |  |
| --- | --- | --- | --- |
| Naziv stranke/nezavisne liste i skraćeni naziv | Broj vijećnika/ca |  | Ukupan iznos osiguranih sredstava |
|  | Po članu GV-a | Podzastupljeni spol |  |
|  | 205,00 | 225,50 |  |
| **Sveukupno**  Hrvatska demokratska zajednica (HDZ) |  |  | **635,50** |
| **Sveukupno**  Hrvatska stranka umirovljenika (HSU) |  |  | **205,00** |
| **Sveukupno**  Hrvatska stranka prava (HSP) |  |  | **205,00** |
| **Sveukupno**  Socijaldemokratska partija hrvatske (SDP) |  |  | **1.271,00** |
| **Sveukupno**  Kandidacijska lista grupe birača (nositelj liste: Ivica Knežević)  **Pojedinačno**  Ivica Knežević  Boris Lozer |  |  | **410,00**  205,00  205,00 |
| **UKUPNO EURA** |  |  | **2.726,50** |

**Članak 6.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 402-01/24-01/4

URBROJ: 2170-6-5-4-25-2

Delnice, 02. listopada 2025. godine

GRADSKO VIJEĆE GRADA DELNICA

PREDSJEDNIK

Ivan Piškor