Obrazloženje

Izmjene Odluke donose se radi usklađivanja sa stvarnim stanjem, odnosno radi izmjene iznosa financiranja djelatnosti mjesnih odbora s područja Grada Delnica koje na godišnjoj razini iznosi 1.000,00 eura po mjesnom odboru.

SAVJETNICA ZA LOKALNU SAMOUPRAVU I OPĆE PRAVNE POSLOVE

Nikolina Ćuić Muhvić

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20) i članka 40. Statuta Grada Delnica („Službene novine Grada Delnica“, broj 2/21), Gradsko vijeće Grada Delnica na 4. sjednici održanoj 02. listopada 2025. godine donosi

ODLUKU

o izmjeni Odluke o načinu financiranja djelatnosti mjesnih odbora na području Grada Delnica

Članak 1.

U Odluci o načinu financiranja djelatnosti mjesnih odbora na području Grada Delnica

(„Službene novine Primorsko-goranske županije“, broj 23/07, „Službene novine Grada Delnica“, broj 4/15) članak 3. stavak 1. mijenja se i glasi:

„Svakom mjesnom odboru osiguravaju se u proračunu Grada financijska sredstva u iznosu od 1.000,00 eura godišnje.“

Članak 2.

Ova Odluka stupa na snagu osmog dana od dana objave u „Službenim novinama Grada Delnica.“

KLASA: 026-01/07-01/11

URBROJ: 2170-6-5-4-25-3

Delnice, 02. listopada 2025. godine

GRADSKO VIJEĆE GRADA DELNICA

PREDSJEDNIK

Ivan Piškor