Obrazloženje

Temeljem članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23) i članka 40. Statuta Grada Delnica („Službene novine Grada Delnica“, broj 2/21) gradonačelnik Grada Delnica utvrđuje prijedlog nove Odluke o visini koeficijenata za obračun plaće službenika upravnih tijela Grada Delnica.

Pravna osnova za donošenje ove Odluke je Zakon o plaćama u lokalnoj i područnoj (regionalnoj) samoupravi i Uredba o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10, 125/14, 48/23).

Zakonom su propisana mjerila za određivanje plaća službenika i namještenika u upravnim odjelima i službama jedinice lokalne i područne (regionalne) samouprave.

Člankom 8. Zakona propisano je da plaću službenika i namještenika u upravnim odjelima i službama jedinice lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika utvrđena je Kolektivnim ugovorom za službenike u upravnim tijelima Grada Delnica.

Sukladno članku 10. stavku 2. Zakona o plaćama u lokalnoj i područnoj (regionalnoj) samoupravi, koeficijenti za obračun plaće službenika i namještenika određuju se unutar raspona koeficijenata od 1,00 do 6,00.

Radna mjesta klasificiraju se u kategorije, potkategorije i razine potkategorija prema standardnim mjerilima iz članka 3. Uredbe.

Prilikom uređivanja plaća, radna mjesta unutar pojedinog klasifikacijskog ranga mogu biti jednako ili različito vrednovana.

Prijedlog je nove Odluke o visini koeficijenata za obračun plaće službenika da se izjednače koeficijenti za sve službenike sa visokom stručnom spremom te također da se izjednače koeficijenti za službenike koji imaju srednju stručnu spremu. Rukovodeća radna mjesta 1. klasifikacijskog ranga imaju isti koeficijent. Zasebno je propisan koeficijent za voditelja ustrojstvene jedinice kao i za višu stručnu spremu koju ima samo jedan službenik. Tri radna mjesta višeg savjetnika nisu popunjena ali su sistematizirana te s toga također moraju biti sastavni dio odluke.

Odluka o visini koeficijenata za obračun plaće službenika mijenja se iz razloga otežanog zapošljavanja u gradskoj upravi te učestalog ponavljanja natječaja na koje se nitko ne javlja. Također, u nekoliko navrata usklađene su plaće kao i koeficijenti proračunskih korisnika, a koeficijenti u Gradskoj upravi se nisu mijenjali od 2021. godine što ne prati trend povećanja svih životnih troškova u zadnjih četiri godine. Inflacija u posljednje četiri godine bilježila je značajan rast, osobito od 2022. godine kada je zabilježen veliki ekonomski šok s eksplozijom cijena. Ovo povećanje koeficijenata u odnosu na dosadašnje u financijskom smislu značilo bi povećanje od cc. 2.000 eur/mjesečno odnosno 2% povećanje koeficijenata.(mora se uzeti u obzir da dolazi izjednačavanja koeficijenata kod VSS i SSS).

Gradsko vijeće Grada Delnica, na temelju članka 10. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20) i članka 40. Statuta Grada Delnica („Službene novine Grada Delnica“, broj 02/21) na 4. sjednici održanoj 02. listopada 2025. godine donosi

**ODLUKU O VISINI KOEFICIJENTA ZA OBRAČUN PLAĆE SLUŽBENIKA**

**Članak 1.**

Ovom Odlukom utvrđuje se visina koeficijenta za obračun plaće službenika upravnih tijela

Grada Delnica.

**Članak 2.**

Izrazi koji se koriste u ovoj Odluci za osobe u muškom rodu, upotrijebljeni su neutralno i odnose

se na muške i ženske osobe.

**Članak 3.**

Koeficijenti za obračun plaće službenika iz članka 1. ove Odluke određuju se unutar

kategorije, potkategorije, razine potkategorije i klasifikacijskog ranga kako slijedi:

|  |  |  |  |
| --- | --- | --- | --- |
| **RADNA MJESTA 1. KATEGORIJE** | | | |
| PODKATEGORIJA  RADNOG MJESTA | NAZIV RADNOG MJESTA | KLASIFIKACIJSKI RANG | KOEFCIJENT |
| Glavni rukovoditelj | Pročelnik upravnog tijela | 1. | 2,67 |
| Rukovoditelj | Voditelj ustrojstvene jedinice (u skladu s ispunjenjem razine standardnih mjerila za potkategoriju rukovoditelja 3. razine) | 10. | 1,70 |
| **RADNA MJESTA 2. KATEGORIJE** | | | |
| PODKATEGORIJA  RADNOG MJESTA | NAZIV RADNOG MJESTA | KLASIFIKACIJSKI RANG | KOEFCIJENT |
| Viši savjetnik | Viši savjetnik za računovodstvo i financije | 4. | 2,21 |
| Viši savjetnik | Viši savjetnik Upravnog odjela za komunalni sustav, imovinu, promet i zaštitu okoliša | 4. | 2,21 |
| Viši savjetnik | Viši savjetnik Upravnog odjela za lokalnu samoupravu, društvene djelatnosti i opće poslove | 4. | 2,21 |
| Savjetnik | Savjetnik za razvojne projekte I | 5. | 2,20 |
| Savjetnik | Savjetnik za prostorno planiranje, komunalni doprinos i javnu nabavu | 5. | 2,20 |
| Savjetnik | Savjetnik za društvene djelatnosti | 5. | 2,20 |
| Savjetnik | Savjetnik za lokalnu samoupravu i opće pravne poslove | 5. | 2,20 |
| Savjetnik | Savjetnik za upravljanje imovinom Grada | 5. | 2,20 |
| Savjetnik | Savjetnik za materijalno-financijske poslove | 5. | 2,20 |
| Savjetnik | Savjetnik za obračun plaća, drugog dohotka i financije | 5. | 2,20 |
| Savjetnik | Savjetnik za poreze, javnu nabavu i projekte II | 5. | 2,20 |
| Savjetnik | Savjetnik za razvojne investicije, zaštitu okoliša, kulturnu baštinu | 5. | 2,20 |
| Savjetnik | Savjetnik za opće poslove | 5. | 2,20 |
| **RADNA MJESTA 3. KATEGORIJE** | | | |
| PODKATEGORIJA  RADNOG MJESTA | NAZIV RADNOG MJESTA | KLASIFIKACIJSKI RANG | KOEFCIJENT |
| Viši referent | Viši referent za promet, komunalni red i komunalnu naknadu | 9. | 1,75 |
| Referent | Referent za promet, evidenciju komunalne infrastrukture i vodnu naknadu | 11. | 1,69 |
| Referent | Referent za komunalnu naknadu i prometni redar | 11. | 1,69 |
| Referent | Komunalni i prometni redar | 11. | 1,69 |
| Referent | Administrativni tajnik | 11. | 1,69 |
| Referent | Računovodstveni referent | 11. | 1,69 |
| Referent | Referent | 11 | 1,69 |

**Članak 4.**

Danom stupanja na snagu ove Odluke, prestaje važiti Odluka o visini koeficijenta za obračun plaće službenika upravnih tijela Grada Delnica („Službene novine Grada Delnica“, broj 9/21, 3/24, 7/24).

**Članak 5.**

Ova Odluka objavit će se u „Službenim novinama Grada Delnica“, a stupa na snagu 1. studenog 2025. godine.

KLASA: 120-01/25-01/1

URBROJ: 2170-6-5-4-25-1

Delnice, 02. listopada 2025. godine

GRADSKO VIJEĆE GRADA DELNICA

Predsjednik

Ivan Piškor