Obrazloženje

Navedene izmjene predlažu se radi stupanja na snagu izmjena i dopuna Zakona o službenicima i namještenicima u lokalnoj i područnoj (regionalnoj) samoupravi kojima su institut osobe ovlaštene za privremeno obavljanje poslova pročelnika te pitanje prava i obveza službenika i namještenika drugačije regulirani. Propisan je maksimalan rok za imenovanje osobe ovlaštene za privremeno obavljanje poslova pročelnika te se za određena prava i obveze iz službe donose rješenja, a za određenja odluke.

SAVJETNICA ZA LOKALNU SAMOUPRAVU

I OPĆE PRAVNE POSLOVE

Nikolina Ćuić Muhvić

Gradsko vijeće Grada Delnica na temelju članka 35. stavka 1. točke 4. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 40. stavka 1. točke 10. i članka 72. stavka 2. Statuta Grada Delnica („Službene novine Grada Delnica“, broj 02/21), na 4. sjednici održanoj 02. listopada 2025. godine donosi

**ODLUKU O IZMJENAMA ODLUKE O USTROJSTVU I DJELOKRUGU UPRAVNIH TIJELA GRADA DELNICA**

**Članak 1.**

U Odluci o ustrojstvu i djelokrugu gradskih upravnih tijela Grada Delnica („Službene novine Grada Delnica“, broj 9/21), Odluci o izmjenama i dopuni Odluke o ustrojstvu i djelokrugu gradskih upravnih tijela Grada Delnica („Službene novine Grada Delnica“, broj 9/22) te Odluci o izmjenama Odluke o ustrojstvu i djelokrugu gradskih upravnih tijela Grada Delnica članak 14. stavak 3. briše se.

**Članak 2.**

„Članak 17. stavak 3. briše se“.

**Članak 3.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 023-06/21-01/3

URBROJ: 2170-6-5-4-25-4

Delnice, 02. listopada 2025. godine

GRADSKO VIJEĆE GRADA DELNICA

PREDSJEDNIK

Ivan Piškor