REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**Gradonačelnik**

GRADSKO VIJEĆE GRADA DELNICA

n/r predsjednika Ivana Piškora

Temeljem članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na znanje i prihvaćanje prijedlog

Prijedlog izmjena i dopuna Odluke o načinu i uvjetima sufinanciranja programa predškolskog odgoja kojima osnivač nije Grad Delnice

|  |  |
| --- | --- |
| **Materijal izradila**  **Savjetnica za društvene djelatnosti** | **Gradonačelnik** |
| Martina Petranović, prof. | Igor Pleše, univ.spec.oec. |

**Delnice, kolovoz 2025.**

Temeljem članka 35. Zakona o lokalnoj i područnoj (regionalnoj) samoupravi („Narodne novine“ broj 31/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 37. Zakona o dadiljama („Narodne novine“ broj 37/13 i 98/19) i članaka 18. i 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica na sjednici održanoj ??? rujna 2025. godine donosi

**IZMJENE I DOPUNE ODLUKE O NAČINU I UVJETIMA SUFINANCIRANJA PROGRAMA PREDŠKOLSKOG ODGOJA KOJIMA OSNIVAČ NIJE GRAD DELNICE**

**Članak 1.**

(1) U Odluci o načinu i uvjetima sufinanciranja programa predškolskog odgoja kojima osnivač nije Grad Delnice („Službene novine Grada Delnica“ broj 2/23) u članku 7. stavak 2. mijenja se i glasi:

„Iznimno će Grad Delnice sufinancirati smještaj djece u obrtima za:

- djecu koja nisu navršila jednu godinu starosti, a za ostvarivanje ovoga prava nužno je za oba roditelja dostaviti uvjerenje Hrvatskog zavoda za zdravstveno osiguranje da ne koriste rodiljni ili roditeljski dopust,

- djecu čija oba roditelja zbog svog radnog vremena nisu u mogućnosti koristiti Dječji vrtić Hlojkica, pod uvjetom da njihovo svakodnevno radno vrijeme započinje prije 6,00 sati i/ili završava nakon 17,00 sati.“

(2) Nakon stavka 2. dodaje se novi stavak 3. koji glasi:

„Sufinanciranje uz uvjete navedeni u prethodnom stavku moguće je samo ukoliko su roditelji podnijeli zahtjev za upis u Dječji vrtić Hlojkica.“

(3) Dosadašnji stavak 3. postaje stavak 4.

**Članak 10.**

Ova Odluka stupa na snagu osam dana od dana objave u „Službenim novinama Grada Delnica“.

KLASA: 601-02/23-01/01

URBROJ: 2170-6-5-3-25-2

Delnice, ??? rujna 2025. godine

**Gradsko vijeće Grada Delnica**

**Predsjednik**

**Ivan Piškor**

**OBRAZLOŽENJE**

Uz dosadašnji uvjet o djeci mlađoj od jedne godine dodaje se mogućnost sufinanciranja smještaja za djecu čija oba roditelja počinju ili završavaju s poslom prije odnosno nakon radnog vremena Dječjeg vrtića Hlojkica. Zbog povećanja kapaciteta DV Hlojkica, sada će u obrte biti smješten minimalan broj djece, odnosno uglavnom će to biti djeca koja tijekom godine navrše godinu dana starosti, a za koje eventualno neće biti mjesta u jasličkim grupama te djeca roditelja za koje se ne može skrbiti zbog radnog vremena.

**IZVJEŠĆE SA SAVJETOVANJA SA ZAINTERESIRANOM JAVNOŠĆU**

Na savjetovanju nisu zaprimljene nikakve primjedbe na izmjene i dopune akta.