Obrazloženje

Pravilnik o ocjenjivanju službenika upravnih tijela Grada Delnica („Službene novine Grada Delnica“, broj 9/21, 10/24) stavlja se izvan snage iz razloga što je Zakon o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi propisao da Pravilnik o ocjenjivanju službenika i namještenika više ne donosi predstavničko nego izvršno tijelo. Sukladno uputama dobivenim od strane upravne inspektorice Pravilnik kojim se stavlja van snage Pravilnik o ocjenjivanju službenika upravnih tijela Grada Delnica stupa na snagu istodobno sa stupanjem na snagu novog Pravilnika kojeg je gradonačelnik donio 1. rujna 2025. godine, a to je 1.1.2026. godine.

SAVJETNICA ZA LOKALNU SAMOUPRAVU I OPĆE PRAVNE POSLOVE

Nikolina Ćuić Muhvić

Temeljem članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20), a u vezi s člankom 95. stavak 5. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 96/18, 112/19, 17/25) te članka 60. Statuta Grada Delnica („Službene novine“, broj 2/21) Gradsko vijeće Grada Delnica na 4. sjednici održanoj 02. listopada 2025. godine donosi

**Pravilnik o stavljanju izvan snage**

**Pravilnika o ocjenjivanju službenika upravnih tijela Grada Delnica**

**Članak 1.**

Danom stupanja na snagu ovog Pravilnika prestaje važiti Pravilnik o ocjenjivanju službenika upravnih tijela Grada Delnica („Službene novine Grada Delnica“, broj 9/21, 10/24).

**Članak 2.**

Ovaj Pravilnik objavit će se u „Službenim novinama Grada Delnica“, a stupa na snagu 1.1.2026. godine.

GRADSKO VIJEĆE GRADA DELNICA

Predsjednik

Ivan Piškor