Obrazloženje

Temeljem članka 13. stavak 1. Zakona o zaštiti od požara („Narodne novine“, broj 92/10, 114/22) jedinice lokalne i područne (regionalne) samouprave donose plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave. Temeljem stavka 7. istog članka jedinice lokalne i područne (regionalne) samouprave najmanje jednom u 5 godina usklađuju procjenu ugroženosti iz stavka 1. ovoga članka s novonastalim uvjetima.

SAVJETNICA ZA LOKALNU SAMOUPRAVU I

OPĆE PRAVNE POSLOVE

Nikolina Ćuić Muhvić

Na temelju članka 38. Statuta Grada Delnica („Službene novine Grada Delnica“, broj 2/21) te članka 13. stavak 1. Zakona o zaštiti od požara („Narodne novine“, broj 92/10, 114/22) Gradsko vijeće Grada Delnica na 4. sjednici održanoj 02. listopada 2025. godine donosi

ZAKLJUČAK

o usvajanju Procjene ugroženosti od požara i tehnoloških eksplozija te Plana zaštite od požara za Grad Delnice

Točka 1.

Usvaja se Procjena ugroženosti od požara i tehnoloških eksplozija za Grad Delnice te Plan zaštite od požara za Grad Delnice.

Točka 2.

Tekstovi akata iz članka 1. ovog Zaključka izrađeni su od strane ugovorene tvrtke ALFA ATEST d.o.o., Poljička cesta 32, 21 000 Split, zakonom ovlaštene pravne osobe za izradu akata i dokumenata iz područja civilne zaštite i zaštite od požara i na koje je ishođeno prethodno pozitivno mišljenje Ravnateljstva civilne zaštite, Područnog ureda civilne zaštite Rijeka, Službe inspekcijskih poslova Rijeka te Vatrogasne zajednice Grada Delnica.

Točka 3.

Ovaj Zaključak s pripadajućim aktima objavit će se na službenoj mrežnoj stranici Grada Delnica.

KLASA: 245-02/24-01/1

URBROJ: 2170-6-5-4-25-5

U Delnicama, 02. listopada 2025. godine

GRADSKO VIJEĆE GRADA DELNICA

PREDSJEDNIK

Ivan Piškor